Ksilofon
<s>Ksilofon je muzički instrument koji pripada grupi udaraljki sa određeniom visinom tona, a vodi poreklo iz jugoistočne Azije.</s><s>Savremeni ksilofon je naizgled vrlo sličan vibrafonu, samo što su mu pločice drvene, a rezonantne cevi otvorene na oba kraja i, naravno, bez pokretnih poklopaca.</s><s>One daju puniju zvučnost pločicama, čiji je ton zbog prirode materijala, sasvim kratak i suv, ali i svetao, prodoran i oštar, tim viš što se udar vrši, po pravilu, takođe drvenim palicama.</s><s>Uobičajen raspon je od s¹ do s4, ali postoje i neke registarske varijante (tenor-, bas-) sa nižim zahvatom.</s>

<s>Stariji tipovi ksilofona su bez rezonatora.</s><s>Pločice se postavljaju na drvene letve, obložene gumom ili filcom, ili čak na slamnu podlogu.</s><s>Poredak im je specifičan: u četiri vertikalne kolone, hromatski isprepletane, ali može biti i sličan klavijaturi.</s>

<s>Izvođačka tehnika je, kao i kod vibrafona, usavršena do virtuoznosti, da se instrument koristi i solistički, u efektnim, iako umetnički malo vrednim kompozicijama.</s><s>U orkestru ksilofon daje sjaj i prodornost gornjoj ivici zvučne mase u fortisimu, ali mu se poveravaju i posebni, karakteristični motivi.</s><s>Vrlo je uobičajena primena ksilofona u dočaravanju dalekoistočnog kolorita, pošto je njegovo poreklo u folkloru Indonezije, odakle je već u 16. veku prenet u Evropu.</s><s>Tu se, u primitivnom obliku, sa svega nekoliko pločica, odomaćio kao neka vrsta folklornog instrumenta u nekim slovenskim i nemačkim krajevima (Tirol), ali je u širu primenu ušao u 19. veku.</s>

<s>Primitivni folklorni instrumenti sa drvenim pločicama nalaze se u nekim oblastima Afrike i srednje i južne Amerike.</s><s>Ima ih i sa rezonatorima, od rogova ili šupljih tikava, pa je takva građa - sa drvenim, potom i metalnim rezonatorima - karakteristična i za marimbu, latinoamerički folklorni i zabavno-muzički instrument.</s><s>On se naziva i maraimbafon i ksilorimba, i praktično se ne razlikuje od savremenog ksilofona sa rezonantnim cevima.</s>

<s>Izvori</s>

<s>Literatura</s>

<s>Zlatko Gall, "Pojmovnik popularne glazbe", Šareni dućan, biblioteka "Mali mrav", Koprivnica, str. 101, siječanj 2001., 
 Nettl, Bruno (1956).</s><s>Music in Primitive Culture.</s><s>Harvard University Press.</s><s>Paco, Celso.</s><s>"A Luta Continua".</s><s>2000.</s><s>In Broughton, Simon and Ellingham, Mark  with McConnachie, James and Duane, Orla (Ed.), World Music, Vol.</s><s>1: Africa, Europe and the Middle East, pp 579–584.</s><s>Rough Guides Ltd, Penguin Books.</s><s>Hugh Tracey. (1948, reprinted 1970).</s><s>Chopi Musicians: their Music, Poetry, and Instruments.</s><s>London: International African Institute and Oxford University Press.</s><s>SBN 19 724182 4.
 Hallis, Ron and Hallis, Ophera. (1987).</s><s>Chopi Music of Mozambique.</s><s>28 minutes.</s><s>16 mm Video.</s>

<s>Spoljašnje veze</s>

<s>Xylophone History
 The Gyil 
 Bernard Woma, noted gyil player and teacher
 KOGIRI CLUB 
The 1973 Mgodo wa Mbanguzi A complete performance of traditional music and dance composed by a Chopi village in southern Mozambique.</s><s>Produced by Gei Zantzinger and Andrew Tracey.</s><s>Timbila Ta Venancio Venancio Mbande album at Amazon
Timbila Eduardo Durão  album at Amazon.</s><s>Center for Traditional Music and Dance
Representations of the mbila in Mukondeni Art Gallery, South Africa</s>

<s>Udaraljke</s>

